Vám- és Pénzügyőrség országos parancsnoksága
VÁMIGAZGATÓSÁG
1095 Budapest, Mester utca 7.;Tel.: +36-1-456-9500; 

Szám: 63659/2008. VPOP I.

8013/2008. (XII. 18.) VPOP tájékoztatója a Harmonizált Áruleíró és Kódrendszer Magyarázatáról és az Áruosztályozási Véleményekről szóló 8002/2008. (II. 8.) VPOP tájékoztató módosításáról

A közösségi vámjog végrehajtásának részletes szabályairól szóló 15/2004. (IV. 5.) PM rendelet 73. § (5) bekezdése, valamint a Hivatalos Lap C 317. számában 2008. december 12-én megjelent 2008/C 317/03 számú bizottsági közlemény alapján a következő tájékoztatót teszem közzé: 

1.	A 8002/2008. (II. 8.) VPOP tájékoztató 1. számú melléklete a következők szerint módosul: 

a)	A IV. Áruosztály 17. árucsoport 1701 vtsz.-hoz tartozó magyarázat második bekezdés első mondata törlendő, és helyette a következő mondat kerül beillesztésre:

A nyers vagy nem finomított nád- vagy répacukor barna színű kristályok alakjában vagy más szilárd alakban fordul elő, a színét a benne található szennyeződéstől nyeri. 

b)	A VI. Áruosztály 28. árucsoport I. Árualcsoporthoz tartozó Általános rendelkezések jegyzékében, a Laurencium-hoz tartozó „Lw” jel törlendő, és helyette az „Lr” jel kerül beillesztésre.

c)	A VI. Áruosztály 28. árucsoport 2814 vtsz.-hoz tartozó magyarázat első bekezdés, első mondatában a "(lásd a 3824 vámtarifaszámhoz tartozó magyarázat (C) rész 3. pontját)," rész törlendő és helyette a "(lásd a 3825 vámtarifaszámhoz tartozó magyarázat (A) rész 3. pontját),” rész kerül beillesztésre.  

d)	A VI. Áruosztály 29. árucsoporthoz tartozó jegyzék „Ellenőrzés alá eső anyagok illegális előállítása során leggyakrabban használt prekurzorok és alapvegyületek listája”, „Meszkalin vagy 3,4,5-TRIMETOXI-FENETIL-AMIN (2939 99)-hoz tartozó Prekurzor (P) ILL. ALAPVEGYÜLET (A) (ALSZÁM)” oszlopban az "(ii) 3,4,5-Trimetoxi-benzoésav (P) (2918 90)" és az  "(iii) 3,4,5-Tri-metoxi-benzoil-klorid (P) (2918 90)" rész törlendő és helyette az  "(ii) 3,4,5-Tri-metoxi-benzoésav (P) (2918 99)" és az "(iii) 3,4,5- Tri-metoxi-benzoil-klorid (P) (2918 99)" rész kerül beillesztésre.

e)	A VI. Áruosztály 30. árucsoport 3002 vtsz.-hoz tartozó magyarázat D rész (1) pontja törlendő és helyette a következő szöveg kerül beillesztésre: 

Vakcinák.
A leggyakrabban mikrobaeredetű profilaktikus készítmények, amelyek sós oldatokban, olajban (lipovakcinák), vagy egyéb közegben szuszpendált vírusokat vagy baktériumokat tartalmaznak. Ezeket a készítményeket rendszerint úgy kezelik, hogy toxikus hatásfokukat csökkentik anélkül, hogy immunizáló tulajdonságuk elpusztulna.
Más vakcinák újraegyesített (rekombinált) vakcinákból, peptid vakcinákból és szénhidrát vakcinákból állnak. Ezek a vakcinák általában egy antigént, egy antigén azonosítható részét vagy egy antigén azonosítható részét kódoló gént [peptideket, fehérje újraegyesítését (rekombinációját) vagy egyesítését (konjugátumát) vagy mást] tartalmaznak. Az antigén azonosítható része az antigén olyan részét jelenti, amely immunológiai reakciót vált ki a szervezetben. Számos ilyen vakcina egy meghatározott vírust vagy baktériumot céloz meg. Ezeket a vakcinákat megelőzési vagy terápiás célokra használják.
Ide tartoznak a vakcinák vagy toxoidok keverékei is (mint pl. diftéria, tetanus és pertussis (DPT) vakcina).

f)	A VI. Áruosztály 33. Árucsoport 3301 vámtarifaszámhoz tartozó magyarázat (A) részének, utolsó előtti bekezdésének, első mondatában a következő rész törlendő „az egyik főalkotórész” és helyette a következő rész kerül beillesztésre „a főalkotórész egy részének”.

g)	A VIII. Áruosztály 41. árucsoport 4101 vtsz. szövegének végén lévő „(+)” jel, illetve a 4101 20 Alszámos magyarázata törlendő.

h)	A XI. Áruosztály 57. árucsoport 5702 vtsz.-hoz tartozó magyarázat (7) pont negyedik mondata törlendő és helyette a következő mondat kerül beillesztésre:

Mindazonáltal ami a mintát illeti, a Kelim-ben általában nincsenek virágok vagy levelek, csak egyenes vonalú minták.

i)	A XVI. Áruosztály 84. árucsoport 8436 vtsz.-hoz tartozó magyarázat (I) rész, „Nem tartoznak e vtsz. alá” részhez a következő új (k) pont kerül beillesztésre:

(k) Lovak vagy szarvasmarhák csutakolására készült, porszívó jellegű berendezés, (8508 vtsz.).

A jelenlegi (k)-(m) pontok (l)-(n) pontokra változnak.

j)	A XVI. Áruosztály 85. árucsoport 8508 vtsz.-hoz tartozó magyarázat második bekezdése után a következő új bekezdés kerül beillesztésre:

E vtsz. alá tartozik többek között, a lovak vagy szarvasmarhák csutakolására készült, porszívó jellegű berendezés.

k)	A XVIII. Áruosztály 90. árucsoport 9006 vtsz.-hoz tartozó magyarázat, „Nem tartoznak e vtsz. alá” rész következő pontjai törlésre kerülnek:

(b)	Digitális fényképezőgépek (8525 vtsz.).
(c)	Hátlap digitális fényképezőgépekhez (8529 vtsz.).
(d)	Elektromos villanófény kisülőlámpák (8539 vtsz.).
(e)	Fényképészeti nagyító és kicsinyítő készülékek (9008 vtsz.).
(f)	Fénymásoló és hőmásoló készülékek (8443 vtsz.).

és helyettük a következők kerülnek beillesztésre:

(b)	Fénymásoló és hőmásoló készülékek (8443 vtsz.).
(c)   Digitális fényképezőgépek (8525 vtsz.).
(d)   Hátlap digitális fényképezőgépekhez (8529 vtsz.).
(e)	Elektromos villanófény kisülőlámpák (8539 vtsz.).
(f)	Fényképészeti nagyító és kicsinyítő készülékek (9008 vtsz.).

l)	A XVIII. Áruosztály 90. árucsoport 9021 vtsz.-hoz tartozó magyarázat (II) rész, második bekezdése törlendő és helyette a következő szöveg kerül beillesztésre:

Közülük némelyek a betegre rögzíthetők (pl. a végtagok rögzítésére és tartására szolgáló, huzalból, horganyból vagy fából készült homorú sínek, gipszsínek, bordatörés esetén alkalmazott eszközök, stb.), más típusúak pedig ágyhoz, asztalhoz vagy más támasztékhoz történő rögzítésére készülnek (protektív ágysínek, csőből készült törésnyújtó készülékek, amelyeket sínek vagy homorú sínek helyett használnak stb.). Ha azonban az utóbbi készülékek az ágy, asztal vagy más támaszték elválaszthatatlan részét képezik, nem tartoznak ide.

m)	A XVIII. Áruosztály 90. árucsoport 9025 vtsz.-hoz tartozó magyarázat (D) rész első mondata törlendő, és helyette a következő mondat kerül beillesztésre:

Ezeket a levegő vagy más gázok nedvességtartalmának meghatározására használják.

n)	A XVIII. Áruosztály 90. árucsoport 9025 vtsz.-hoz tartozó magyarázat (D) rész utolsó bekezdése után, a következő új bekezdés kerül beillesztésre:

Nem tartoznak ide azok a berendezések, amelyek a szilárd anyagok nedvességtartalmának meghatározására szolgálnak (9027 vtsz.).

o)	A XVIII. Áruosztály 90. árucsoport 9027 vtsz.-hoz tartozó magyarázat (26) pontja törlendő és helyette a következő új pont kerül beillesztésre:
(26)	Anyagok dielektromos állandója, elektromos vezetőképessége, elektromágneses energiát elnyelő képessége vagy infravörös sugárzása alapján működő analitikai műszerek, amelyeket néha szilárd anyagok nedvességmérőjének neveznek.

2.	A 8002/2008. (II. 8.) VPOP tájékoztató 2. számú melléklete a következők szerint módosul:
a)	A 0303 79 áruosztályozási vélemény elé, a következő szöveg kerül beillesztésre:

0210 99	1. Csirkedarabok (a Gallus domesticus fajba tartozó szárnyasok húsa), asztali sóval átitatva vagy injektálva minden részükben és teljesen megfagyasztva, legalább 1,2, de legfeljebb 3 tömegszázalék sótartalommal, emberi fogyasztásra alkalmas állapotban.

                       A HR alkalmazásának 1. és 6. általános szabálya alapján.

b)	A 0902 30 áruosztályozási vélemény elé, a következő szöveg kerül beillesztésre:

0902 20	1. Thea botanikus cserjefajta szárított teavirágai, gyógyászati célra történő felhasználásra is.

	A HR alkalmazásának 1. és 6. általános szabálya alapján.

c)	A 1517 90 áruosztályozási vélemény a következő 3. ponttal egészül ki:

1517 90	3. Repceolaj tartalmú készítmény alacsony erukasav-tartalommal („Canola”), szárított cseresznyepaprika (chilli) hozzáadásával (két csepp) és fekete borsszemekkel (körülbelül 10 térfogatszázalék arányban), körülbelül 250 ml-es üvegedényben kiszerelve.

	A HR alkalmazásának 1. és 6. általános szabálya alapján.

d)	A 2208 90 áruosztályozási vélemény a következő 3. ponttal egészül ki:

2208 90	3. Alkoholtartalmú ital, 30 térfogatszázalék alkoholtartalommal, mely térfogatszázalékban 30 % erjesztett almalevet (6 térfogatszázalék alkoholtartalom), 29,4  % etilalkoholt (96 térfogatszázalék alkoholtartalom), 2 % gyömbérkivonatot és cukrot (kevesebb, mint 0,90 %), karamellszínezéket és vizet tartalmaz.

	A HR alkalmazásának 1. és 6. általános szabálya alapján.

e)	Az 3505 10 áruosztályozási vélemény elé, a következő szöveg kerül beillesztésre:

3504 00	1. Koncentrált tejfehérje alapú készítmény, mely szárazanyagra számítva 92 tömegszázalék tejfehérjéből (77 % kazein és 15 % savófehérje), zsírból (kevesebb, mint 1,5 %), hamuból (kevesebb, mint 4,5 %), és vízből (kevesebb, mint 6 %) áll. A terméket különböző élelmiszerkészítmények fehérjedúsítására használják.

	A HR alkalmazásának 1. általános szabálya alapján.

f)	A 3907 20 áruosztályozási vélemény a következő 3. ponttal egészül ki:

3907 20	. Pegfilgrasztim (INN) (N-(3-hydroxipropil)methionil-kultúrát-serkentő tényező (humán), 1-éter alfa-metil-omega-hydroxipoly(oxietilén)-nel), filgrasztim (INN) formában, (humán granulocita kolóniát-serkentő tényező (G-CSF)) tartós időtartammal, amelyet ún. redukáló aminálással állítanak elő a filgrasztim polipeptid lánc amino-végpont methionin maradékához egyszerű 20kDa poli(etilén-glikol) molekula kovalens kötéssel történő rögzítésével. A pegfilgrasztim, ugyanúgy mint a filgrasztim, azon hatóanyagok csoportjába tartozik, amelyek szabályozzák a fehérvérsejtek burjánzását és érését a csontvelőben, segítve a szervezet hatékony védekező rendszerének helyreállítását a bakteriológiai fertőzésekkel szemben neutropénia esetén.

A HR alkalmazásának 1. és 6. általános szabálya alapján.

g)	A 6114 20 áruosztályozási vélemény elé, a következő szöveg kerül beillesztésre:

6110 30	1. Kötött anyagból készült futballkapus mez (100 % poliészter), mely a derék alá ér, hosszú raglán ujjakkal és megnyitás nélküli, testhez simuló, kerek nyakkivágással. A ruhadarab ujjakra varrt, minimálisan védő könyökpárnákat és az ujjvégeken bordázott megerősítést tartalmaz. A ruhadarab alja beszegett.

	A HR alkalmazásának 1. és 6. általános szabálya alapján.

h)	A 6212 10 áruosztályozási vélemény elé, a következő szöveg kerül beillesztésre:

6211 33	1. „Paintball nadrágszár” (nadrág), melyet „paintball” játék során történő viseletre terveztek. A ruhadarab elsősorban szövött anyagból készült burkolattal rendelkezik (70 % poliészter és 30 % nylon), szabad szemmel nem látható vízálló réteggel bevonva, a lágyék és a belső comb részeknél kötött anyagból. A nadrág hátsó részén gumiból készült övbújtató található a derékszíj rögzítése céljából, és egy szálbetoldás a térd felett a nadrág nyúlásához a könnyebb mozgás érdekében. A nadrágot felszerelték még szellőzőnyílásokkal, elülső (balról jobbra nyíló) füllel védett cipzárral, állítható hozzáerősített övvel, oldalsó rejtett és a láb részen rávarott zsebbel. A lágyékrész és a térd területe textillel kipárnázott, hogy védelmet biztosítson a talaj által okozott horzsolások és a festéklabdák ellen.

A HR alkalmazásának 1. és 6. általános szabálya (a 62. Árucsoporthoz tartozó Megjegyzések 8. pontja és az 54. Árucsoporthoz tartozó Megjegyzések 1. pontja) alapján.

i)	A 8504 40 áruosztályozási vélemény a következő 2., 3., 4. és 5. pontokkal egészül ki:

8504 40	2. Villamos áram szerelvényegység, mely 6 tranzisztort, 6 diódát és 4 integrált áramkört, ezenkívül 3 ellenállást és más passzív összetevőket, beleértve egy termisztort is tartalmaz. Az előbb említett részeket külön eljárásokon keresztül állítják elő, egy réz-ólom keretre felszerelve, vezetékkel összekötve és műanyag gyantával kiöntve. Tárgybani szerelvényegység kapcsolja az áramot a háromfázisú elektromotorok áramellátásának biztosítása céljából. Jellemzően használatos olyan fogyasztói készülékeknél, mint a mosógépek vagy légkondicionáló berendezések, de használatuk nem csak ezekre terjed ki.

	A HR alkalmazásának 1. és 6. általános szabálya alapján.

3. Villamos áram szerelvényegység, mely 6 tranzisztort, 6 diódát és 4 integrált áramkört, ezenkívül más passzív összetevőket tartalmaz, ellenállások vagy termisztorok nélkül. Az előbb említett részeket külön eljárásokon keresztül állítják elő, egy réz-ólom keretre felszerelve, vezetékkel összekötve és műanyag gyantával kiöntve. Tárgybani szerelvényegység kapcsolja az áramot a háromfázisú elektromotorok áramellátásának biztosítása céljából. Jellemzően használatos olyan fogyasztói készülékeknél, mint a mosógépek vagy légkondicionáló berendezések, de használatuk nem csak ezekre terjed ki.

	A HR alkalmazásának 1. és 6. általános szabálya alapján.

4. Villamos áram szerelvényegység, mely (i) egy fém-oxid félvezető tér hatású tranzisztort és (ii) egy, a tranzisztort vezérlő és védő monolitikus integrált áramkört tartalmaz. Az előbb említett részeket külön eljárásokon keresztül állítják elő, egy réz-ólom keretre akár vízszintesen vagy függőlegesen felszerelve, vezetékkel összekötve és műanyag gyantával kiöntve. Tárgybani szerelvényegység kapcsolja az elektromos áramot a tápegység kapcsolási módus vezetésirányú áramátalakítójának elsődleges oldaláról a másodlagos oldalára. Jellemzően használatos teleptöltőkben és adapterekben, mobiltelefonokban, digitális személyügyi szervezőkben (PDA-k), szilárd állapotú nem felejtő tárolóeszközöket tartalmazó berendezésekben (mint például az MP3-lejátszók), monitorokban és automatikus adatfeldolgozó gépekben, de használatuk nem csak ezekre terjed ki.

	A HR alkalmazásának 1. és 6. általános szabálya alapján.

5. Villamos áram szerelvényegység, mely (i) egy fém-oxid félvezető tér hatású tranzisztort és (ii) egy, a tranzisztort vezérlő és védő monolitikus integrált áramkört tartalmaz. Az előbb említett részeket külön eljárásokon keresztül állítják elő, egy réz-ólom keretre vízszintesen felszerelve, vezetékkel összekötve és műanyag gyantával kiöntve. Tárgybani szerelvényegység lineáris feszültségszabályozásra szolgál, amely fenntart vagy szabályoz egy, a bejövő alapfeszültségen alapuló kimenő feszültséget. Jellemzően használatos teleptöltőkben és adapterekben, mobiltelefonokban, digitális személyügyi szervezőkben (PDA-k), szilárd állapotú nem felejtő tárolóeszközöket tartalmazó berendezésekben (mint például az MP3-lejátszók), monitorokban és automatikus adatfeldolgozó gépekben, de használatuk nem csak ezekre terjed ki.

A HR alkalmazásának 1. és 6. általános szabálya alapján.

j)	A 9503 00 áruosztályozási vélemény 4. pontjának végén „A HR alkalmazásának 1. és 6. általános szabálya alapján.” mondat törlendő, és a következő szöveg kerül beillesztésre:
                  
      A HR alkalmazásának 1. általános szabálya alapján.

k)	A 9503 00 áruosztályozási vélemény 7. pontjának végén „A HR alkalmazásának 1. (a 9503 alszám szövege és a XI. Áruosztály előtti Megjegyzések 1. pontja) és 6. általános szabálya alapján” mondat törlendő, és a következő szöveg kerül beillesztésre:

A HR alkalmazásának 1. általános szabálya (a 9503 vámtarifaszám szövege és a XI. Áruosztályhoz tartozó Megjegyzések 1. t) pontja) alapján.

3.	Jelen tájékoztató 2008. december 12-től alkalmazandó.

4.	A tájékoztató elektronikus formában a Vám- és Pénzügyőrség internetes oldalán kerül közzétételre.

5.	Tájékoztatómat az RGY A/a. csoportjába vegye fel, kihirdetéséről gondoskodjék.

Budapest, 2008. december 18.
	Dr. Nagy János altábornagy s.k.
                                                                  főtanácsos
	országos parancsnoka

A kiadmány hiteles!
Budapest, 2008. december …..

Polgár Ágnes ftzls.

A VÁM- ÉS PÉNZÜGYŐRSÉG
VALAMENNYI SZERVE RÉSZÉRE

SZÉKHELYÉN